23/02/2021 | Administración LocalMunicipal
Muros
Resolución definitiva de concesión de axudas PEL-REACTIVA

Resolución definitiva de concesión de axudas para a reactivación económica e social do Concello de Muros, PEL-REACTIVA ANUNCIO Resolución definitiva de concesión de axudas para a reactivación económica e social do Concello de Muros, PEL-REACTIVA Por Resolución da Alcaldía número 183/2021 de 17 de febrero, aprobouse a concesión definitiva das axudas para a reactivación económica e social do Concello de Muros PEL-REACTIVA, financiada pola Deputación de A coruña Primeiro. Dar por presentada e aceptada a renuncia ao dereito de cobro formulada por Dª Xiaofei Siyi Bronte Kiselev. Segundo. Comprometer o gasto a favor dos beneficiarios e nas contías que se recollen neste punto por importe total de 101.000,00€ con cargo ao saldo de autorizacións existente na aplicación 21/241.47000 do estado de gastos do Orzamento Municipal de 2015 -prorrogado, e proceder a concesión definitiva en réxime de concorrencia competitiva de subvencións do Concello de Muros dirixidas ás microempresas e persoas traballadoras por conta propia ou autónomas dos municipios adheridos ao Fondo de Financiamento, financiado pola deputación de A Coruña para facer fronte ás consecuencias derivadas da crise motivada pola COVID-19, e contribuír á súa recuperación e viabilidade no novo contexto socioeconómico as seguintes empresas que cumpren cos requisitos da convocatoria e polos importes que se indican: Estas axudas fináncianse con cargo á aplicación orzamentaria 20/341.48000 (número de operación 220200008079) en virtude do establecido no artigo 21.1. f) da Lei 7/1985, do 2 de abril, reguladora das Bases de Réxime Local, no artigo 41.17 do RD 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, e nos artigos 56 e 57 do RD 500/1990, do 20 de abril, e a súa percepción está sometida ás seguintes condicións: a) Presentación da documentación xustificativa referida expresamente aos conceptos de gasto subvencionables establecidos na base 7º das bases especificas das axudas no período comprendido entre o 1 de marzo de 2020 e o 31 de decembro de 2020. O prazo para presentar a documentación xustificativa remata o 31 de marzo de 2021. No caso de que o importe dos gastos xustificados sexa inferior ao concedido, a achega municipal reducirase ata o importe efectivamente xustificados b) Os/a beneficiarios das axudas, deberan de cumprir cos compromisos e deberes sinalados na base 14 das bases especificas reguladoras das axudas do concello de Muros adherido ao fondo de financiamento para a reactivación económica e social da provincial publicado no BOP núm.186 de 4 de novembro de 2020, c) Os beneficiarios deberán dar publicidade das axudas, nos termos establecidos na resolución de concesión, ao carácter publico do financiamento da actividade realizada, figurando expresamente nun lugar visible do centro de traballo, logotipo do Concello, da Deputación de A Coruña, e mención expresa ao plan de Emprego Local da Deputación de A Coruña. Terceiro.- A constatación do incumprimento dos requisitos necesarios ou dos deberes asumidos como consecuencia da concesión da subvención, así como a falsidade documental, poderá dar lugar á extinción do dereito ao seu desfrute ou á modificación da resolución de concesión ao reintegro das cantidades percibidas e, no seu caso, á incoación do correspondente expediente sancionador, conforme ao establecido na Lei 38/2003, de 17 de novembro, xeral de subvencións así como cantas responsabilidades de toda orde puidesen derivarse Cuarto. De acordo coa base 3 das axudas, no caso de que se realicen modificacións regulamentarias previstas nas bases, se o importe de xustificación é inferior ao importe das axudas concedidas, ou exista crédito adecuado e suficiente na aplicación orzamentaria habilitada a tal fin, previa declaración, no seu caso, de perda do dereito de cobro, o saldo resultante redistribuirase entre as solicitudes que quedan pendentes de crédito co seguinte orde de acordo co previsto no artigo 6 das bases reguladoras das axudas: Quinto.- Excluír as seguintes solicitudes por non cumprir algún dos requisitos establecidos nas bases para ser beneficiarios das axudas ou por desestimento expreso, con indicación da causa de exclusión: Sexto.- Esta resolución será notificada ás entidades ás que se lle concede definitivamente a axuda, e así mesmo, mediante a súa publicación no Boletín Oficial da Provincia da Coruña, de acordo co artigo 45.1. da Lei 39/2015, do 1 de outubro, do Procedemento Administrativo Común das Administracións Públicas. Esta resolución publicarase tamén no taboleiro de anuncios da sede electrónica do Concello de Muros a título informativo. Sétimo.- Contra esta resolución que pon fin á vía administrativa poderá interpoñer recurso potestativo de reposición regulado nos artigos 52 da Lei 7/1985, do 2 de abril, Reguladora das Bases de Réxime Local, e 123 e seguintes da Lei 39/2015, do 1 de outubro, do Procedemento Administrativo Común das Administracións Públicas, ante a Alcaldía no prazo dun mes a contar dende o día seguinte ao da notificación, ou interpoñer recurso contencioso-administrativo ante o Xulgado do Contencioso-administrativo de A Coruña, no prazo de dous meses (artigos 8 e 46 da Lei 29/1998, de 13 de xullo, Reguladora da Xurisdición contencioso-administrativa), todo ilo sen prexuízo de que poida exercitar calquera outra actuación que estime pertinente para a defensa dos seus dereitos. Muros, 17 de febreiro de 2021 A Alcaldesa María Ines Monteagudo Romero